Diari Oficial de la Generalitat Valenciana


Sumari del DOGV 9197, del 19-10-2021 (2021/9822)

RESOLUCIÓ de 20 de setembre de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger Shackelton International School, a Burjassot.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9197

Data del DOGV
:   19-10-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/9822


Data del document
:   20-09-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 20 de setembre de 2021, de la Conselleria d'Educació, Cultura i Esport, per la qual s'autoritza l'obertura i funcionament del centre docent estranger Shackelton International School, a Burjassot. [2021/9822]  
Antecedents de fet  
Primer. L'expedient ha sigut iniciat a instàncies del representant de l'entitat titular del centre docent estranger Shackelton International School, de Burjassot, mitjançant sol·licitud d'obertura i funcionament d'un centre per a impartir els següents ensenyaments del sistema educatiu britànic per a alumnat espanyol i estranger amb 225 llocs escolars:  
- Des de Nursery (3 a 4 anys) fins a Year 6 (10 a 11 anys)  
  
Segon. A aquest efecte, el centre presenta certificat de la Fundació British Council, de data 7 d'abril de 2021, amb una vigència dels citats ensenyaments fins a juny de 2022.  
  
Tercer. Consten en l'expedient informes favorable de la Unitat Tècnica i de la Inspecció Educativa de la Direcció Territorial d'aquesta Conselleria a València.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 7 del Decret 173/20551 de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
  
2n. Els centres docents estrangers a Espanya, de conformitat amb l'article 5.1 del Reial decret 806/1993 hauran de reunir els requisits que, per a la creació de centres docents i la validesa oficial plena dels seus ensenyaments exigisca la legislació dels països conforme al sistema educatiu dels quals pretenguen impartir-los.  
Complit l'esmentat article, el centre present certificat de Fundació British Council, de data 7 d'abril de 2021, pel qual manifesta que «recomanem que a aquest col·legi o centre se li permeta oferir el currículum britànic per a un màxim de 225 alumnes des dels cursos de Nursery (de 3 a 4 anys) a Year 6 (de 10 a 11 anys) a partir del mes de setembre de 2021 fins a juny de 2022, havent de ser inspeccionat i rebre carta d'acreditació abans de l'expiració d'aquest termini».  
  
3r. Els centres estrangers a Espanya, d'acord amb l'article 6 del Reial decret 806/93, «hauran de reunir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola. Els centres estrangers a Espanya hauran de disposar d'unes condicions arquitectòniques que possibiliten l'accés i circulació als alumnes amb problemes físics, d'acord amb el que s'estableix en la legislació espanyola».  
Per a complir aquest precepte, consta en l'expedient informe favorable de la Unitat Tècnica de la Direcció Territorial d'aquesta Conselleria a València, de data 18 d'agost de 2021.  
  
4t. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana establit per l'Administració educativa.  
Atés que el centre imparteix ensenyaments obligatoris del sistema educatiu espanyol, se sol·licita informe a la Inspecció d'Educació de la Direcció Territorial d'aquesta Conselleria a València, la qual l'emet en sentit favorable, en data 7 de setembre de 2021.  
  
De conformitat amb l'anterior, resolc:  
  
Primer  
Autoritzar el centre següent, en els termes i condicions que a continuació s'especifiquen:  
  
Codi: 97888735  
Denominació genèrica del centre: centre docent privat estranger  
Denominació específica del centre: Shackleton International School.  
Titular: Shackleton International School, SL.  
Domicili: carrer de Benieu, 9  
Localitat: Burjassot (46078)  
Província: València.  
  
Ensenyaments que s'autoritzen i capacitat:  
S'autoritza la impartició dels següents ensenyaments del sistema educatiu britànic per a alumnat espanyol i estranger amb un total de 225 llocs escolars amb una vigència fins a juny de 2022:  
- Des de Nursery (3 a 4 anys) fins a Year 6 (10 a 11 anys).  
  
Segon  
La present resolució tindrà efectes acadèmics a partir del curs 2021-2022 i fins a juny de 2022, havent de ser inspeccionat i rebre carta d'acreditació abans de l'expiració d'aquest termini. Transcorregut el termini sense aportar a aquesta Conselleria certificació actualitzada, expedida per la representació diplomàtica britànica acreditada a Espanya, Fundació British Council, podrà procedir-se, d'ofici, a la revocació de l'autorització d'obertura i funcionament del centre.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 20 de setembre de 2021.- El secretari autonòmic d'Educació i Formació Professional: Miguel Soler Gracia.